EkBass/fiwiki-20250220-pages-articles huggingface dataset:
Darierin tauti

Darierin tauti (dyskeratosis follicularis) on synnynnäinen, autosomin kautta vallitsevasti periytyvä ihotauti, joka on erittäin harvinainen, Suomessa arviolta vain muutamilla kymmenillä ihmisillä.Darierin tauti Luonteeltaan se on ihon sarveistumishäiriö. Sairaus on saanut nimensä ranskalaiselta Ferdinand-Jean Darierilta, joka kuvaili taudin 1889. == Oireet == Darierin taudin tärkeimmän oireen muodostavat kasvoihin, sääriin ja kehon taitekohtiin kehittyvät punaruskeat näppylät. Näppylät rikkoutuvat ja tulehtuvat helposti. Hikoilu pahentaa ihottumaa, johon ei ole olemassa tehokasta lääkitystä. Epilepsiaa voi esiintyä tavanomaista useammin. Sairaus puhkeaa tavallisesti nuoruudessa tai nuorella aikuisiällä. Darrierin taudin ja neuropsykiatristen häiriöiden yhteydestä on raportoitu vuodesta 1996 lähtien. Myös kehitysvammaisuudesta, skitsofreniasta, mielialasairauksista ja itsemurhista on kerrottu.Darierin tauti: neuropsykiatristen osatekijöiden arviointi == Syy == Darierin taudin syynä oleva, 12-kromosomissa esiintyvä ATP2A2-geeni (karttamerkintä 12q23-q24.1) löydettiin v. 1999. Darierin tauti on vallitsevasti periytyvä. Se tarkoittaa, että jo yksi perintötekijä riittää aiheuttamaan oireita, jotka voivat olla vaikeusasteeltaan vaihtelevia. Ihottumaa sairastavalla on myös vastaava normaali geeni, josta seuraa, että lapset voivat yhtä suurella todennäköisyydellä periä häneltä normaalin tai ihotautia aiheuttavan geenin. Ihottuman uusiutumisriski lapsissa on siis yksi kahdesta eli 50 %. Verkkoklinikka.fi Viitattu 6.7.2010 == Lähteet == ==Aiheesta muualla== * What is Darier disease? * Harvinaisten ihotautien keskus * Kehitysvamma-alan verkkopalvelu: Darierin tauti Luokka:Ihotaudit Luokka:Perinnölliset sairaudet
Saber Tiger

Saber Tiger oli X Japanista tunnetun Hideto "hide" Matsumoton esikoisbändi. Yhtye ei koskaan noussut kovin tunnetuksi ja sitä rassasi jatkuvat henkilövaihdokset, eikä siitä ole tiettävästi kuin muutama säilynyt hyvälaatuinen live-taltiointi, näitä ovat ainakin Origin of hide-sarjaan kuuluva vuoden 1986 joulukuun livetaltiointi, sekä yhtyeen entisen jäsenen Masayuki "Nick" Kanekon Internetiin julkaisema Break Out The Rock 1984 VHS DVD-muunnoksena. Yhtye julkaisi uransa aikana yhden LP-levyn. Yhtyeen musiikkia voi kuulla myös vanhoilla japanilaisten bändien kokoelma-albumeilla, sekä jo mainitun Origin of Hide -sarjan kahdella CD:llä, jotka sisältävät äänimuodossa yhtyeen livenauhoitteita. Eräinen muiden ajan japanilaisyhtyeiden tapaan myös Saber Tigerissä oli pieniä natsielementtejä, esimerkiksi joissakin konserteissa hidellä oli natsiviiri. Yhtye joutui vaihtamaan nimensä vuonna 1986, koska Sapporossa olikin toinen samanniminen bändi. Tämän vaihdoksen myötä bändistä tuli Saver Tiger, mutta yhtye vaihtoi nimeään vielä kerran hiden kuoleman jälkeen kun vuonna 1999 osa entisistä jäsenistä herätti yhtyeen eloon nimellä yokosuka Saver Tiger. Tämä uudelleenperustaminen jäi aika lyhyeksi, ja jo 2001 se päätyi tauolle, eikä tiettävästi palaamisen merkkejä ole. == Jäsenet (laulu, kitara, kitara, basso, rummut) == XX.7.1982 asti Michael, hide, Nick, Tetsu, Ken XX.8.1982-1983 Takk, hide, Nick, Tetsu, Ken 1984 Rolly, hide, Nick, JAM, Ken 1985-1986 Rolly, hide, REM, JAM, Ken 1986 KYO, hide, REM, TOKI, KILL with Power 1986-1987 KYO, hide, REM, TOKI, TETSU! 1999 Rolly, REM, JAM, KILL with Power 1999-2001 Hideyuki, REM, JAM, KILL with Power == Diskografia == * Demo (1985) * For Devil must be demo (1986) * Origin of hide Vol, 1 (2001) * Origin of hide Vol, 2 (2001) * Origin of hide Vol, 3 VHS (2002) ==Aiheesta muualla== * Encyclopaedia Metallum: The Metal Archives Luokka:Japanilaiset metalliyhtyeet Luokka:Heavy metal -yhtyeet
Fenerbahçe (koripallo)

Fenerbahçe on turkkilainen koripalloseura ja osa Fenerbahçe SK -suurseuraa. Seura on voittanut historiansa aikana kuusi Turkin liiga-mestaruutta, minkä lisäksi se voitti kolme Turkin-mestaruutta vuosina 1957, 1959 sekä 1965. Paras kansainvälinen saavutus seuralla on Euroliigan mestaruus 2017 kun se kaatoi finaalissa kreikkalaisen Olympiakoksen lukemin 80-64. == Historia == Fenerbahçe SK perustettiin vuonna 1907 ja pian myös koripallo kuului seuran lajiohjelmistoon. Se voitti kolme Turkin-mestaruutta ennen kuin Turkin koripalloliiga perustettiin vuonna 1966. Fenerbahçe palasi Turkin-mestariksi vasta vuonna 1991, kun se voitti loppuottelussa Tofaşin. Seura eteni loppuotteluihin myös vuosina 1992, 1993 sekä 1995. Fenerbahçe ei saavuttanut merkittävää menestystä ennen vuotta 2006, jolloin se yhdistyi Ülkersporin kanssa ja tunnettiin nimellä Fenerbahçe Ülker. Vaihdoksen myötä seura voitti Turkin-mestaruuden kahdesti vuosina 2007–2008 sekä eteni Euroliigan pudotuspeleihin kaudella 2007–2008. Vuosina 2010 sekä 2011 Fenerbahçe voitti sekä maansa cup- että liigamestaruuden. Serbivalmentaja Željko Obradović johdatti seuran Turkin-mestariksi vuonna 2014 välivuosien jälkeen. == Lähteet == == Aiheesta muualla == * Virallinen kotisivu * Euroliigan joukkueprofiili * Tilastot Luokka:Turkkilaiset koripalloseurat Luokka:Istanbulin urheilu Luokka:Vuonna 1913 perustetut urheiluseurat
Wiener Blut

__NOTOC__ Wiener Blut on Falcon viides studioalbumi, joka julkaistiin 22. elokuuta 1988. Se nousi Itävallan albumilistan toiselle sijalle, ja pysyi listalla yhteensä kymmenen viikkoa. Albumin piti olla viimeinen Bolland & Bollandin tuottama Falcon levy, mutta myöhemmin se julkaisi hänen Nachtflug- albumin. Wiener Blut ei menestynyt yhtä hyvin kuin edeltäjänsä Emotional, mutta Itävallassa, Saksassa ja Sveitsissä se pääsi sekä Top 3 että Top 25 joukkoihin. Albumin nimikkokappaleesta tuli yksi Falcon tunnetuimmista kappaleista. == Kappaleet == # # # # # # # # # # # == Arvostelut == * AllMusic: AllMusic review == Lähteet == Luokka:Vuoden 1988 albumit Luokka:Falcon albumit
Leonard Howard Loyd Irby

Leonard Howard Loyd Irby (13. huhtikuuta 1836 – 14. toukokuuta 1905) oli englantilainen sotilas ja lintutieteilijä. Howard Irbyn vanhemmat olivat kontra-amiraali Frederick Paul Irby ja Frances Wright. Irby oli ammattisotilas, upseeriarvoltaan everstiluutnantti. Hän soti Krimillä ja Intian kansannousussa eli Sepoykapinassa 1857 ja osallistui Lucknowin piiritykseen.Peerage.com Irby kirjoitti teoksen Gibraltarin linnustosta (The Ornithology of the Straits of Gibraltar. With an appendix containing alist of the Lepidoptera of the neighbourhood. R.H. Porter, Lontoo 1895) ja The Ibis lehteen artikkelin Notes on the Birds of Santander, Northern Spain.Wiley InterScience Irby nimesi korpin (Corvus corax) Kanariansaarilla elävän alalajin tingitanus 1874.Zoonomen == Lähteet == Luokka:Brittiläiset ornitologit Luokka:Brittiläiset sotilaat Luokka:Vuonna 1836 syntyneet Luokka:Vuonna 1905 kuolleet
Jussi-palkinnot 2006

Jussi-palkinnot 2006 jaettiin 5. helmikuuta 2006 entisessä Studio 51 -yökerhossa järjestetyssä jakotilaisuudessa vuoden 2005 elokuville. Gaalan juonsivat Baba Lybeck ja Mikko Silvennoinen. ==Useamman palkinnon saaneet elokuvat== ;Kahdeksan *Paha maa ;Kolme *Äideistä parhain ==Voittajat ja ehdokkaat== Sarja Voittaja Elokuva Muut ehdokkaat Paras elokuva Paha maa * Tyttö sinä olet tähti * Äideistä parhain Paras ohjaus Aku Louhimies Paha maa * Dome Karukoski – Tyttö sinä olet tähti * Kari Paljakka – Eläville ja kuolleille Paras miespääosa Hannu-Pekka Björkman Eläville ja kuolleille * Julius Lavonen – Koti-ikävä * Samuli Vauramo – Tyttö sinä olet tähti Paras naispääosa Maria Lundqvist Äideistä parhain * Katja Kukkola – Eläville ja kuolleille * Pamela Tola – Tyttö sinä olet tähti Paras miessivuosa Sulevi Peltola Paha maa * Taneli Mäkelä – FC Venus * Michael Nyqvist – Äideistä parhain Paras naissivuosa Matleena Kuusniemi Paha maa * Hanna Lekander – Lupaus * Laura Malmivaara – FC Venus Paras käsikirjoitus Paavo Westerberg, Jari Rantala ja Aku Louhimies Paha maa * Jimmy Karlsson ja Kirsi Vikman – Äideistä parhain * Kari Paljakka – Eläville ja kuolleille Paras kuvaus Jarkko T. Laine Äideistä parhain * Heikki Färm – Pitkin tietä pieni lapsi * Rauno Ronkainen – Paha maa Paras musiikki Jukka Immonen Tyttö sinä olet tähti * Tapani Rinne ja DJ Slow – Koti-ikävä * Sanna Salmenkallio – Sen edestään löytää Paras äänisuunnittelu Janne Laine, Kirka Sainio ja Samu Heikkilä Paha maa * Juha Hakanen – Tyttö sinä olet tähti * Kyösti Väntänen – Koti-ikävä Paras leikkaus Samu Heikkilä Paha maa * Timo Linnasalo – Eläville ja kuolleille * Harri Ylönen – Tyttö sinä olet tähti Paras lavastus Cian Bornebusch Äideistä parhain * Antti Mattila – Tyttö sinä olet tähti * Sattva- Hanna Toiviainen – Paha maa Paras puvustus Tiina Kaukanen Paha maa * Niina Pasanen – Eläville ja kuolleille * Kristiina Saha – Koti-ikävä Paras dokumentti John Webster Sen edestään löytää * Paimenet * Pitkin tietä pieni lapsi ===Yleisö-Jussi=== Yleisö-Jussin voitti Tyttö sinä olet tähti. == Lähteet == * * 2006 Luokka:2006
Mirsad Türkcan

Mirsad Türkcan (, s. 7. kesäkuuta 1976 Novi Pazar, Serbian ST, Jugoslavia) on turkkilainen ammattilaisuransa lopettanut koripalloilija. Hänen entinen nimensä on Mirsad Jahović (), mutta hän vaihtoi nimeään muutettuaan Turkkiin. Samalla hän myös anoi Turkin kansallisuutta. Türkcanin sisko on serbialais- turkkilainen laulaja Emina Jahović. == Ura == Türkcan aloitti pelaamisen Efes Pilsenin juniorijoukkueissa ja teki debyyttinsä edustusjoukkueen kanssa kaudella 1994-1995. Hän osallistui NBA:n varaustilaisuuteen 1998, jossa Houston Rockets varasi hänet numerolla 18. Rockets myi hänet Philadelphia 76ersille, joka myi hänet edelleen New York Knickseille. Hän pelasi NBA:ssa 17 peliä, joissa hän teki keskimäärin 1,9 pistettä ja otti 1,9 levypalloa ottelua kohden. NBA:sta hän palasi takaisin Efes Pilseniin, josta hänet vapautettiin vuoden 2000 lopulla. Turkista Türkcan siirtyi Ranskaan Paris Basket Racingiin. Kauden jälkeen hän siirtyi CSKA Moskovaan, jossa hänet valittiin Euroliigan toiseen tähdistöjoukkueeseen. Seuraavaksi kaudeksi hän meni Mens Sana Basketiin, jossa hänet valittiin uudelleen kakkostähdistöön. Hän teki paluun TsSKA Moskovaan, jolloin hänet valittiin ensi kertaa ykköstähdistöön. Kaudeksi 2004-2005 Türkcan siirtyi Dynamo Moskovaan, josta hän jatkoi yhden kauden jälkeen Alpellaan. Vuonna 2006 hän siirtyi Fenerbahçe Ülkeriin. Vuonna 2008 Türkcanista tuli ensimmäinen pelaaja Euroliigassa, joka sai täyteen tuhat levypalloa. Kauden 2008–2009 jälkeen Türkcan teki Fenerbahçen kanssa kahden vuoden jatkosopimuksen. Hän lopetti pelaajauransa kauden 2011–2012 päätteeksi. == Lähteet == == Aiheesta muualla == * Euroliigan pelaajaprofiili * NBA:n pelaajaprofiili Luokka:Turkkilaiset koripalloilijat Luokka:Serbialaiset koripalloilijat Luokka:Vuonna 1976 syntyneet Luokka:Elävät henkilöt
Uskovien kaste

Uskovien kaste on toinen kahdesta kristinuskon piirissä esiintyvästä kastekäytännöstä (toinen on lapsikaste). Uskovien kaste perustuu ajatukseen, että kastettavan pitää olla kristitty ennen kuin hänet kastetaan. Uskovien kaste on ominainen vapaille suunnille. Uskovien kastetta harjoittavat helluntailaisuus, baptistinen kirkko, anabaptistit, herran kansa ja adventtikirkko. == Historia == Enimmäinen kirjallinen maininta vauvojen kasteesta on Tertullianukselta 200-luvulla, mutta hän vastusti käytäntöä. Perusteet lapsikasteen vastustamiselle hänellä tosin olivat aivan toiset kuin nykyään yleensä on uskovien kastetta kannattavissa ryhmissä, hän näet kehotti lykkäämään kastetta sellaisten tilanteiden välttämiseksi, joissa kastettu elää pahassa synnissä. Gregorios Nazianzilainen salli vauvan kastamisen hätätilanteessa, mutta neuvoi odottamaan kunnes lapsi voi ymmärtää kristinuskon perusasiat. Kyrillos Jerusalemilainen myöskin kirjoitti, että kasteen saavan kuuluu olla tarpeeksi vanha ymmärtämään, uskomaan ja tottelemaan kristinuskon käskyjä. Thomas R. Schreinerin mukaan Aristeides epäsuorasti sulkee pois vauvojen kastamisen sanomalla, että kristittyjen lapsista tulee kristittyjä vasta kun he ovat vakuuttuneet uskosta. Keskiaikaiset valdolaiset eivät kastaneet lapsia, vaan pelkästään uskovaisia upotuskasteella. Pierre Bruysilainen 1100-luvulla väitti, että vaikka kaste on pelastava, sen antaminen vauvoille on turhaa. Hussilaisten joukossa oli uskovien kastetta kannattavia. Petr Chelčický ajatteli, että kasteen antamista on parempi viivyttää, mutta hän ei kuitenkaan harjoittanut uudelleen kastamista. Pierre Kanis taas ajatteli, että kastetta ei voi antaa alle 30-vuotiaille. Pelkästään uskovien, uskonsa tunnustaneiden henkilöiden kastamisen käytäntö koki renessanssin 1900-luvun alussa helluntailiikkeen synnyn vaikutuksesta. == Lähteet == ==Aiheesta muualla== *Artikkeleita lapsi- ja uskovien kasteesta reformoidusta ja protestanttisesta näkökulmasta (englanniksi) *Aikuiskaste alkukirkossa: Todisteita Irlannista (englanniksi) * * Huovinen, Eero: Luokka:Kirkolliset toimitukset Luokka:Kristinuskoon liittyvät kiistat Luokka:Kaste Luokka:Protestanttinen teologia Luokka:Baptismi
Pako voittoon

Pako voittoon (Escape to Victory tai pelkkä Victory) on vuonna 1981 ilmestynyt yhdysvaltalainen elokuva, joka sijoittuu toisen maailmansodan keskitysleireille. Elokuvassa sotavangeiksi jääneet liittoutuneiden sotilaat pelaavat jalkapalloa saksalaismiehittäjiä vastaan. Elokuvan on ohjannut pääosin John Huston ja suurimmat elokuvatähdet ovat Sylvester Stallone, Michael Caine ja Max von Sydow. Elokuvassa esiintyvät myös monia huippujalkapalloilijoita kuten Pelé, Bobby Moore ja Osvaldo Ardiles. == Roolit == ==Arvioita== Video-oppaassa vuodelta 1994 Asko Alanen kuvaa Pakoa voittoon ”omituiseksi sekaelokuvaksi” ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * Luokka:John Hustonin ohjaamat elokuvat Luokka:Jalkapalloelokuvat Luokka:Vuoden 1981 yhdysvaltalaiset elokuvat
Tuulikki Kuorikoski

Tuulikki Maria Kuorikoski (s. 21. lokakuuta 1944) on suomalainen näyttelijä. Lähinnä kaakkoisen Suomen teatterilavoilla työskennellyt Kuorikoski on uransa aikana tehnyt useita roolitulkintoja musiikkinäytelmien subrettiosissa. == Elämä ja ura == Kuorikoski aloitti ammattiuransa Mikkelin Teatterissa, jossa hän näytteli vuosina 1973–1977. Ura jatkui Savonlinnan Teatterissa 1977–1979. Vuodesta 1979 lähtien Kuorikoski oli kiinnitettynä Kotkan kaupunginteatteriin, josta hän jäi eläkkeelle vuonna 2010. Kuorikosken näyttämötöitä ovat muun muassa Kalevalan Aino sekä Kolmen sisaren Irina ja Masha. Hänellä on ollut rooleja myös klassikkonäytelmissä Nummisuutarit ja Juurakon Hulda. Näytelmässä Suomisen perhe hänellä oli Hildan osa.http://www4.kotka.fi/teatteri/EsityksetVuodesta.htm Kuorikoskella on niin ikään ollut lukuisia laulutehtäviä opereteissa ja musikaaleissa. Valkokankaalla Tuulikki Kuorikoski on nähty kahdesti. Vuonna 1982 hänellä oli sivuosa Mikko Niskasen ohjaamassa elokuvassa Ajolähtö. Vuonna 1989 hänet nähtiin Anna Jäppisen roolissa Visa Mäkisen farssissa Ruuvit löysällä. == Lähteet == *Suomen teatterit ja teatterintekijät 1983, ISBN 951-30-5727-5 *Suomen teatterit ja teatterintekijät 1993, ISBN 951-31-0236-X === Viitteet === == Aiheesta muualla == * Luokka:Suomalaiset teatterinäyttelijät Luokka:Vuonna 1944 syntyneet Luokka:Elävät henkilöt
Tatsuya Yoshida

Tatsuya Yoshida (, Yoshida Tatsuya, s. 1961http://www5e.biglobe.ne.jp/~ruins/eng/data/data1_eng.html#bio ) on japanilainen muusikko. Hänet tunnetaan erityisesti rumpalina ja vokalistina perustamissaan yhtyeissä Ruins ja Koenjihyakkei. Hän on toiminut myös ruotsalaisen Samla Mammas Mannan rumpalina. Näiden yhtyeiden ohella hän on esiintynyt lukuisissa muissakin kokoonpanoissa sekä soolona.http://www.allmusic.com/artist/p270089 Rumpujen lisäksi hän on soittanut myös pianoa ja kitaraa.http://www.allmusic.com/artist/p270089 Yoshida on tehnyt yhteistyötä mm. Derek Baileyn, John Zornin, Fred Frithin ja Keiji Hainon kanssa. Hän on maininnut tärkeimmäksi esikuvakseen Magman rumpalin Christian Vanderin.http://www.allmusic.com/artist/p270089 ==Diskografia== ===Sooloalbumit=== * Solo Works (1988) * Solo Works (1989) * Magaibutsu (1991) * Magaibutsu re-mix (1991) * Magaibutsu live performance (1993) * Drums, Voices, Keyboards & Guitar (1994) * Pianoworks (1994) * A Million Years (1997) * Yoshida Tatsuya Solo/An Etude (2001) * Kaerucafe Material Collection/YoshidaTatsuya1 (2001) ===Yoshida & Ron Anderson=== * First Meeting (1995) * A Is for Accident (1997) ===Yoshida & Seiichi Yamamoto=== * Lucky Mountain Hey!!!!!!!!!! (1997) ===Yoshida & Keiji Haino=== * Until Water Grasps Flame (2001) ===Yoshida & Satoko Fujii=== * Toh-Kichi (2002) * Erans (2003) ===Yoshida & Kazuhisa Uchihashi=== * Improvisation (2005) * Hercules Icyclub Live in Poland (2006) * Improvisations 2 (2007) ===Yoshida & Tsuneo Imahori=== * Territory (2006) ===Yoshida & Piotr Zabrodzki=== * Karakany (2007) Lisäksi Yoshida on esiintynyt useiden eri yhtyeiden levyillä.http://www5e.biglobe.ne.jp/~ruins/eng/data/data3_eng.html ==Lähteet== ==Aiheesta muualla== *Yoshidan oman Magaibutsu -levymerkin kotisivut *Allmusic: Tatsuya Yoshida *Discogs: Tatsuya Yoshida Luokka:Japanilaiset rumpalit Luokka:Japanilaiset laulajat Luokka:Vuonna 1961 syntyneet Luokka:Elävät henkilöt
Kaj Österberg

Kaj Österberg (s. 8. joulukuuta 1942) on suomalainen jalkapallovalmentaja ja entinen jalkapalloilija. Österberg pelasi laitahyökkääjänä. Hän nousi mestaruussarjassa pelanneen Helsingin Palloseuran edustusjoukkueeseen kaudella 1960. Österberg voitti seurassa Suomen cupin 1962. Hän pelasi HPS:ssa kuusi kautta, minkä jälkeen hän siirtyi Helsingin Jalkapalloklubiin. HJK:ssa Österberg pelasi vuosina 1966–1969, minä aikana hän saavutti yhden SM-hopean ja kaksi SM-pronssia sekä voitti cupin 1966. HJK:sta lähdön jälkeen Österberg pelasi vielä alemmilla sarjatasoilla Riihimäen Palloseurassa ja Helsingin Palloseurassa. Maajoukkueessa Österberg pelasi kaikkiaan neljä maaottelua. Pelaajauransa jälkeen Österberg ryhtyi valmentajaksi. Hän toimi muun muassa naisten maajoukkueen päävalmentajana 1979–1989. == Lähteet == * * Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen Cupin mestarit Luokka:Vuonna 1942 syntyneet Luokka:Elävät henkilöt
Tvärminnen eläintieteellinen asema

Tvärminnen eläintieteellinen asema on Helsingin yliopiston bio- ja ympäristötieteellisen tiedekunnan tutkimusasema Hankoniemen kaakkoisosassa. ==Historia== Tvärminnen eläintieteellisen aseman perusti Helsingin yliopiston eläintieteen professori Johan Axel Palmén (1845–1919). Palmén etsi tutkimusasemalle uutta paikkaa Espoon Lövössä sijainneelle kesäpaikalleen ja päätyi vuonna 1901 Tvärminnen kylän Norrgårdin tilaan. Lokakuussa 1901 hän osti tilanomistaja Edvard af Hällströmiltä ja hänen puolisoltaan Olga af Hällströmiltä pääosan tulevan tutkimusaseman maista. 1902 hän teki lisää maakauppoja ja osti vielä 1904 joukon saaria. Kaikkiaan Palmén osti 100,5 hehtaaria maata, josta pääosa oli Tvärminnen edustan saaria. Hän sai myös laillisen osuuden kylän jakamattomista vesialueista. Palmén maksoi maakaupat ja koko rakennustoiminnan omista rahoistaan. Krogaruddenin vanhasta torpasta Palmén kunnosti asuintilat. 1903–1904 torpan viereen rakennettiin kaksikerroksinen laboratorio, joka myöhemmin nimettiin Palmenianaksi ja on edelleen käytössä. Palmén testamenttasi Tvärminnen eläintieteellisen aseman ja suuren osan omaisuuttaan Helsingin yliopistolle. == Lähteet == * Pokki, Jouko (toim.) 2008: Haaveilua ja vedenpesua. Tvärminnen eläintieteellinen asema 1902–2002. – Tvärminnen eläintieteellinen asema. Vammalan Kirjapaino Oy. ISBN 978-952-10-5166-1 * Tvärminnen eläintieteellisen aseman kotisivu === Viitteet === == Aiheesta muualla == * Kesäisen luontomme tutkimusahjo. Tvärminnen eläintieteellinen asema 25-vuotias, Suomen Kuvalehti, 19.11.1927, nro 47, s. 23, Kansalliskirjaston digitaaliset aineistot Luokka:Biologia Luokka:Suomen tutkimusasemat Luokka:Helsingin yliopiston biotieteellinen tiedekunta Eläintieteellinen asema Luokka:Hangon rakennukset ja rakennelmat
Jahtihämähäkit

Jahtihämähäkit (Sparassidae, aikaisemmin Heteropodidae) on hämähäkkeihin kuuluva heimo ja Sparassoidea-yläheimon ainoa jäsen. Heimoon kuuluu 1009 tunnettua lajia kaikkiaan 82 suvussa. Lähes kaikki lajit ovat trooppisia ja subtrooppisia. Erityisen tyypillisiä ne ovat Australiassa. Jahtihämähäkit ovat pitkäraajaisia hämähäkkejä, joiden raajat kaartuvat tyypillisesti eteenpäin. Ruumis on yleensä litistynyt sopeumana väijymiseen puunrunkojen alla tai kaarnan raoissa. Silmiä on kahdeksan. Useat lajit ovat väritykseltään harmaita tai ruskeita, mutta värikkäämpiä poikkeuksiakin löytyy. Naaras munii noin 200 munaa koteloon, jota se vartioi syömättä kunnes poikaset ovat kuoriutuneet. Jahtihämähäkit eivät kudo verkkoja vaan saalistus perustuu väijymiseen. Saaliseläimet ovat lähinnä muita selkärangattomia. Ne elävät pääasiassa puiden rungoilla, kaarnan alla ja karikkeessa. Useimmat lajit elävät vähintään kaksi vuotta.http://www.amonline.net.au/factsheets/huntsman_spiders.htm Eräät jahtihämähäkkilajit lukeutuvat hämähäkkeihin, joiden kosiorituaaleihin kuuluu äänen tuottaminenhttp://www.americanarachnology.org/JoA_free/JoA_v8_n2/JoA_v8_p193_grey.pdf . Monet heimon lajit ovat varsin suurikokoisia. Laosin luolista vuonna 2001 kuvattu Heteropoda maxima, jonka raajojen kärkiväli voi olla 30 cm, on kookkain tunnettu pihtileukaisten hämähäkkien osalahkon laji. Vaikka joidenkin lajien purema voi olla tuskallinen, heimossa ei tiedetä olevan ihmiselle vaarallisen myrkyllisiä lajejahttp://www.ncbi.nlm.nih.gov/pubmed/12906887?dopt=Abstract. Suomessa, kuten muuallakin Pohjois-Euroopassa, heimoa edustaa vain viherhämähäkki (Micrommata virescens)http://users.utu.fi/sepkopo/checklist_of_spiders_in_Finland.htm#SPARASSIDAE . == Lähteet == == Aiheesta muualla == *Laji.fi: Sparassidae *Luettelo maailman jahtihämähäkkilajeista *Encyclopedia of Life (EOL): Sparassidae *ITIS: Sparassidae Luokka:Hämähäkit
Kultamainat

Kultamainat (Mino) on kottaraisten heimoon kuuluva varpuslintusuku. Kultamainojen sukuun kuuluu BirdLifen mukaan kolme lajia. == Kultamainoihin kuuluvia lajeja == * Kultamaina (Mino anais) * Kultanaamamaina (Mino dumontii) * Pitkäpyrstömaina (Mino kreffti) == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) * ITIS: Mino Luokka:Kottaraiset
Mino

Mino voi tarkoittaa: == Maantiede == * Mino, Japanin kaupunki Gifun prefektuurissa * Minō, Japanin kaupunki Osakan prefektuurissa * Mino-Kamo, Japanin kaupunki Gifun prefektuurissa * Mino, Japanin entinen maaseutukaupunki Kagawan prefektuurissa * Mino, Japanin entinen maaseutukaupunki Tokushiman prefektuurissa * Minon provinssi, Japanin entinen provinssi == Henkilöt == * Mino, oik. Carmine Pecorelli (1928–1979), italialainen journalisti * Mino, oik. Song Min-ho (s. 1993), eteläkorealainen rap-artisti * Mino De Rossi (1931–2022), italialainen ratapyöräilijä ja olympiavoittaja * Mino Raiola (1967–2022), italialais-alankomaalainen jalkapallovaikuttaja. == Muuta == * Miño, Espanjan laivaston vuonna 1779 vesille laskettu linjalaiva * Mino, kultamainojen tieteellinen nimi * mino, perinteinen japanilainen sadetakki * minot eli Dahomeyn amatsonit, fon-kansan naisten sotilasrykmenttejä.
Richie Kotzen

Richie Kotzen (s. 3. helmikuuta 1970 Reading, Pennsylvania) on yhdysvaltalainen kitaristi, laulaja ja lauluntekijä. Hänen tyylilajinsa ovat hard rock, fuusiojazz, soul ja blues. Hän on vaikuttanut yhtyeissä Mr. Big ja Poison. ==Diskografia== ===Soolo albumit=== * Richie Kotzen (1989) * Fever Dream (1990) * Electric Joy (1991) * Mother Head's Family Reunion (1994) * The Inner Galactic Fusion Experience (1995) * Wave Of Emotion (1996) * Times Gonna Tell (EP) (1996) * Something To Say (1997) * What Is... (1998) * Break It All Down (1999) * Bi-Polar Blues (1999) * Slow (2001) * Change (2003) * Acoustic Cuts (2003) * Get Up (2004) * The Best Of Richie Kotzen (2004) * Ai Senshi Z×R (musiikkia animaatiosarjasta Gundam) (2005) * Instrumental Collection: The Shrapnel Years (2006) * Into The Black (2006) * Go Faster/Return Of The Mother Head's Family Reunion (2007) * Live In São Paulo (2008) * Peace Sign (2009) * A Best of Collection (2010) * A Ballads Collection (2010) ===Poison=== *Native Tongue (1993) *Poison's Greatest Hits: 1986-1996 (1996, kokoelmat) *Poison - Rock Champions (2001, kokoelma) *The Best of Poison: 20 Years of Rock (2006, kokoelma) == Aiheesta muualla == * Richie Kotzenin virallinen sivusto Luokka:Yhdysvaltalaiset kitaristit Luokka:Vuonna 1970 syntyneet Luokka:Elävät henkilöt
Portiikki

Portiikki () on pylväiden tai arkadien rajoittama etuhalli, pylväshalli tai pylväskäytävä. Se muodostaa ulkoilmaan rajoittuvan sisäänkäynnin rakennuksen sivulla tai sen edessä. Portiikki oli merkittävä piirre antiikin kreikkalaisten temppeleiden arkkitehtuurissa. Kreikkalaisessa temppelissä tietynlaiseen sisäänkäyntipuolen portiikkiin viitattiin nimellä pronaos ja vastakkaisen puolen portiikkiin nimellä opisthodomos. Kreikasta se levisi roomalaiseen arkkitehtuuriin ja edelleen muihin kreikkalaisesta arkkitehtuurista vaikutteita saaneisiin tyylisuuntiin. == Katso myös == * Bolognan portiikit * Luhtikäytävä == Lähteet == Luokka:Pylväät Luokka:Tilat
Veden varaan

__NOTOC__ Veden varaan on PMMP:n viides albumi. Se ilmestyi 25. maaliskuuta 2009 ja nousi heti ilmestyttyään Suomen virallisen albumilistan ensimmäiselle sijalle. Albumilta julkaistiin ensimmäisenä singlenä kappale ”Viimeinen valitusvirsi”, josta on tehty myös musiikkivideo. Toisena singlenä julkaistiin ”Lautturi”, jonka musiikkivideo oli ensinäytössä 7. toukokuuta. 1\. heinäkuuta 2009 julkaistiin albumin kolmas single ”Pariterapiaa”, jonka CD-versiolle sisältyy myös kahden ensimmäisen singlen videot. Lokakuun 2009 aikana radioille jaettiin albumin neljäs single ”Lapsuus loppui”. Levyn kannen kuvasivat Susanna Majuri ja Tero Kartastenpää. == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Soundi: Soundi: Levyarvio == Lähteet == Luokka:PMMP:n albumit luokka:Vuoden 2009 albumit
Mygalomorphae

Oikoleukahämähäkit (Mygalomorphae, Orthognatha) on yksi hämähäkkien kolmesta osalahkosta. Siihen kuuluu vajaa 2600 lajia viidessätoista eri heimossa. Ryhmä esiintyy fossiiliaineistossa varhaiselta triaskaudelta lähtien.http://tolweb.org/Mygalomorphae/2641 Oikoleukahämähäkkien keskeisenä määrittävänä piirteenä pidetään myrkkyleukojen, kelikerien, toimintatapaa. Näillä hämähäkeillä kelikerit toimivat kirveen tapaan ja hämähäkin purressa leukapiikit (”myrkkyhampaat”) iskevät ylhäältä alas. Oikoleukahämähäkeillä leukapiikit suuntautuvatkin suoraan taaksepäin. Myrkkyrauhaset sijaitsevat kokonaisuudessaan kelikerin sisällä eivätkä jatku eturuumiin puolelle. Useimmat lajit elävät hyvin piilottelevaa elämää. Saalistus tapahtuu lähes aina väijymällä maahan kaivetussa kolossa, jonka sisäänkäynti on useimmiten naamioitu jollakin tavoin. Useilla lajeilla naaraat viettävätkin koko elämänsä tekemässään onkalossa, ellei jokin pakota sitä muuttamaan. Koiraat liikkuvat etsimässä parittelukumppania. Hämähäkkien näkö ei ole erityisen hyvä ja eläin havaitsee saaliin yleensä sen kävellessä seittirihmoihin, joita hämähäkki on virittänyt piilopaikan ympäristöön. Yksittäisten lajien kokoerot ovat valtavia. Osalahkoon kuuluu niin suurin nykyisin elävä hämähäkkilaji, goljattarantula (Theraphosa blondi), kuin muutaman millimetrin pituisia lajeja kuten Micromygale diblemma. Myös erittäin myrkyllinen, Australiassa elävä Atrax robustus kuuluu oikoleukaisten osalahkoon, mutta sen heimo- ja sukutason luokittelu on toistaiseksi varsin epäselvä. Toisin kuin kehittyneemmät hämähäkit, joiden elinikä on tavallisesti vuoden-parin luokkaa, mygalomorfit kasvavat hitaasti ja saattavat elää jopa 25 vuotta.http://www.xs4all.nl/~ednieuw/australian/Mygalomorphae/Mygalomorphae.htmhttp://www.mygalomorphae.org/mygalwebsite/Pages/summary.html http://www.publish.csiro.au/samples/spiders/html/SPIDERS.HTMhttp://hdl.handle.net/2246/5344 Lehtikeuhkoja on kaksi paria, mutta ilmaputkistoa ei ole lainkaan. Kehruurauhasia on yhdestä kahteen paria ja ne muodostuvat kolmesta jaokkeesta. Seittiä käytetään lähinnä pesäkolon vuoraamiseen sekä munakoteloiden kokoamiseen. Suomessa ryhmän hämähäkkejä ei esiinny ja koko Euroopassakin vain vähän. Meitä lähinnä esiintyy Etelä-Ruotsiin asti verhoilijahämähäkki Atypus affinis. == Lähteet == == Aiheesta muualla == *BugGuide.net *Systematic and Biological Account of New Zealand Mygalomorphae (Arachnida) Luokka:Hämähäkit
Valamiesten ratkaisu

Valamiesten ratkaisu (12 Angry Men) on yhdysvaltalainen Sidney Lumetin ohjaama draamaelokuva vuodelta 1957. Elokuva pohjautuu Reginald Rosen samannimiseen näytelmään. Elokuvan pääosassa näyttelee Henry Fonda, joka toimi myös Rosen kanssa elokuvan toisena tuottajana. Elokuva saavutti muun muassa kolme Oscar- ehdokkuutta ja neljä Golden Globe -ehdokkuutta. Elokuvan tapahtumat sijoittuvat pääasiassa yhteen huoneeseen, jossa oikeudenkäynnin valamiehet valmistelevat omaa päätöstään surmaoikeudenkäynnin ratkaisusta. Nuorta latinomiestä syytetään puukotuksesta, ja valamehistö on valmis tuomitsemaan miehen. Vain yksi kahdestatoista jäsenestä, valamies numero kahdeksan (Henry Fonda), on eri mieltä. ==Arvioita== Iltalehden Tuomas Riskala piti vuonna 2011 Lumetin "järisyttävää esikoispitkää" kaikkien aikojen oikeussalidraamana. Elokuvan nerous kiteytyy hänestä täydellistä lähenevässä henkilökuvauksessa. Elokuva valittiin vuonna 2007 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.Complete National Film Registry Listing, National Film Preservation Board, Library of Congress. Viitattu 13.7.2016. American Film Institute valitsi sen vuonna 2006 sadan kaikkien aikojen innostavimman yhdysvaltalaiselokuvan joukkoon.AFI’s 100 Most Inspiring Films of All Time, American Film Institute 2006. Viitattu 16.2.2023. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== Luokka:Vuoden 1957 yhdysvaltalaiset elokuvat Luokka:Oikeussalidraamat Luokka:Yhdysvaltalaiset mustavalkoelokuvat Luokka:Sidney Lumetin ohjaamat elokuvat Luokka:Yhdysvaltalaiset näytelmiin perustuvat elokuvat
Johann Reuchlin

Johann Reuchlin (s. 29. tammikuuta 1455 Pforzheim – 30. kesäkuuta 1522 Bad Liebenzell) oli saksalainen humanisti, filologi ja juristi.Encyclopedia Britannica - Johannes Reuchlin Häntä pidetään muinaiskreikan ja heprean kielen tutkimuksen perustajana Saksassa.The New International Encyclopædia/Reuchlin, Johann ==Elämä== Reuchlin opiskeli eri yliopistoissa erikoistuen kreikan kieleen. Hän julkaisi latinankielisen sanakirjan vuosina 1475–76. Sitten hän siirtyi lakiopintoihin ja valmistui vuonna 1481. Reuchlin toimi virkamiehenä Württembergin hovissa ja Stuttgartissa 1480-luvulta vuoteen 1512. Italian- matkoillaan (1482 ja 1490) hän tutustui Firenzen akatemiaan ja italialaisiin filologeihin, joita hän hämmästytti filologian tietämyksellään.Catholic Encyclopedia (1913)/Johannes Reuchlin Reuchlin oli edelläkävijä muinaiskreikan tieteellisessä tutkimuksessa ja käänsi monia antiikin tekstejä latinaksi. Vuonna 1490 hän kiinnostui hepreasta, ja julkaisi vuonna 1506 De Rudimentis Hebraicis (”Heprean perusteista”), -kieliopin ja sanaston. Sillä oli myöhemmin suuri vaikutus heprean ja siten myös hepreankielisen Vanhan testamentin tieteelliseen tutkimukseen. Reuchlin oli myös kiinnostunut juutalaisesta mystiikasta kabbalasta ja kirjoitti aiheesta teokset De verbo mirifico (1494) ja De arte cabbalistica (1517). Reuchlinin kiinnostus heprean kieltä kohtaan sai kritiikkiä ajan katoliselta kirkolta. Kölnin dominikaanit vakuuttivat keisari Maksimilian I:n määräämään vuonna 1509 hepreankieliset kirjat tuhottaviksi kristinuskolle vihamielisinä. Tällöin Reuchlin puolusti julkisesti hepreankielisten tekstien tutkimista ja säilyttämistä. Hänen mielestään vain kristinuskoa vastaan kirjoitetut kirjat tulisi tuhota. Inkvisitio aloitti oikeustoimet Reuchlinia vastaan ​​vuonna 1513. Kiistan edetessä Euroopan humanistinen yhteisö asettui Reuchlinin puolelle dominikaaneja vastaan, ​​ja vuonna 1516 paavin komissio vapautti Reuchlinin harhaopista. Reuchlin toimi myöhemmin kreikan ja heprean kielen professorina Ingolstadtissa (1520-1521) ja Tübingenissä (1521-1522). ==Reuchlin ja uskonpuhdistus== Reuchlinin ja katolisen kirkon kiistan on väitetty vaikuttaneen uskonpuhdistuksen käynnistymiseen. Vaikka Reuchlinin tapaus innoitti uskonpuhdistajia, Reuchlin ei koskaan hylännyt katolista kirkkoa, ja tuomitsi veljenpoikansa Philip Melanchthonin ja Lutherin. ==Lähteet== == Aiheesta muualla == Luokka:Saksalaiset kirjailijat Luokka:Vuonna 1455 syntyneet Luokka:Vuonna 1522 kuolleet
Dmitri Šepelev

Dmitri Dmitrijevitš Šepelev (; 1771–1841) oli venäläinen kenraaliluutnantti. Šepelev syntyi venäläiseen säätyläisperheeseen vuonna 1771. Hänet värvättiin sotapalvelukseen vuonna 1782, ja hän pääsi kersantiksi Preobrazhenskyn henkivartiorykmenttiin. Vuonna 1792 hänet ylennettiin praporschiksi ja vuotta myöhemmin toiseksi majuriksi. Samalla hänet siirrettiin Mariupolskyn Light Horse -rykmenttiin. Vuonna 1794 Šepelev pääsi ensimmäistä kertaa taisteluihin, kun hän Puolassa Varsovan esikaupunkialueella johti Nizovskyn jalkaväkirykmenttiä puolalaisia vastaan. Šepelev haavoittui taistelussa vakavasti. Šepelev taisteli Venäjän sotajoukoissa Sveitsissä vuonna 1799. Siellä hän sai everstinarvon. Vuonna 1805 Šepelev taisteli Ranskaa vastaan ja otti osaa myös 2. joulukuuta käytyyn Austerlitzin taisteluun. Jälleen seuraavana vuonna Šepelev taisteli muun muassa Ranskaa vastaan. Šepelev ylennettiin kenraalimajuriksi 24. toukokuuta 1807. Vuosina 1808–1809 Venäjän keisarikunta kävi Ruotsia vastaan Suomen sodan, johon Šepelev otti osaa. Vuonna 1810 hän jäi eläkkeelle, mutta palasi armeijaan jälleen heinäkuussa 1812, kun venäläiset olivat perääntymässä Tarutinosta ja Borodinosta. Šepelev otti osaa myös Krasnyin ja Malojaroslavetsin taisteluihin. Joulukuussa 1812 Königsbergin (nyk. Kaliningrad) valtauksen jälkeen Šepelev ylennettiin kenraaliluutnantiksi. Vuonna 1813 Šepelev osallistui Hampurin piiritykseen. Šepelev jäi 2. huhtikuuta 1816 terveydellisiin syihin vedoten eläkkeelle, mutta palasi jälleen vuonna 1826 armeijaan. Hän kuoli vuonna 1841. == Lähteet == Luokka:Venäläiset kenraalit Luokka:Vuonna 1771 syntyneet Luokka:Vuonna 1841 kuolleet
Rachid Mimouni

Rachid Mimouni (20. marraskuuta 1945 – 12. helmikuuta 1995) oli algerialainen kirjailija. Hän valmistui Algerin yliopistosta ja opiskeli myös Montréalissa. Hän tuli tunnetuksi realistisilla romaaneillaan ja novelleillaan. Kirjailija lähti Algeriasta olojen käytyä epävakaiksi ja kuoli akuuttiin virushepatiittiin Pariisissa.Independent.co.uk == Lähteet == Mimouni, Rachid Mimouni, Rachid Mimouni, Rachid
Eksedra

Eksedra (, ) on tavallisesti rakennuksessa oleva puolipyöreä syvennys, jossa on istuimia, tai laaja puolipyöreä rakennus kaupunkiarkkitehtuurissa. Lisäksi eksedralla voidaan tarkoittaa asuinrakennuksen sisäpihan perällä olevaa puoliavointa katettua oleskeluhuonetta. Eksedroja rakennettiin erityisesti antiikin Kreikan merkittävimpiin kaupunkeihin niihin osiin, jotka oli pyhitetty palvontapaikoiksi. Oppineet ja runoilijat kävivät väittelyitä eksedroissa, joita käytettiin lisäksi lepäämiseen. == Esimerkkejä == * Argoksen kuninkaiden eksedra, Delfoi * Epigonien eksedra, Delfoi * Nymfaion eli Herodes Atticuksen eksedra, Olympia == Lähteet == == Aiheesta muualla == Luokka:Antiikin Kreikan arkkitehtuuri Luokka:Arkkitehtuurin käsitteet Luokka:Tilat
Kuningaskottaraiset

Kuningaskottaraiset (Basilornis) on kottaraisten heimoon kuuluva varpuslintusuku. Kuningaskottaraisten sukuun kuuluu BirdLifen mukaan 3 lajia. == Kuningaskottaraisiin kuuluvia lajeja == * Celebesinkuningaskottarainen (Basilornis celebensis) * Seraminkuningaskottarainen (Basilornis corythaix) * Sulankuningaskottarainen (Basilornis galeatus) ==Lähteet== == Aiheesta muualla == *ITIS: Basilornis Luokka:Kottaraiset
Leo Karjagin

Leo Karjagin (31. lokakuuta 1911 – 17. joulukuuta 2003) oli suomalainen jalkapalloilija, joka päätti pelaajauransa kauden 1943–44 jälkeen. Pelipaikaltaan hän oli tukimies. Karjaginin veljet Frans Karjagin ja Alexander Karjagin olivat myös jalkapalloilijoita. Karjagin edusti koko uransa ajan HIFK:ta. Hän voitti seurassa Suomen mestaruuden 1930, 1931, 1933 ja 1937. Karjagin pelasi A-maajoukkueessa 17 maaottelua vuosina 1932–1943. Karjagin pelasi myös jääpalloa maajoukkueessa ja HIFK:ssa, jossa hän saavutti viisi mestaruutta. Karjagin edusti Suomea kaikkiaan neljässä A-maaottelussa ja kuudessa B-maaottelussa. == Lähteet == * === Viitteet === Luokka:Suomalaiset jalkapalloilijat Luokka:Suomalaiset jääpalloilijat Luokka:Jalkapallon Suomen mestarit Luokka:Vuonna 1911 syntyneet Luokka:Vuonna 2003 kuolleet
Kokkobasillit

thumb|Coxiella burnetii (Q-kuume) Kokkobasillit (coccobacillus) on bakteerityyppi, jotka ovat muodoltaan kokkien (pallomaisia) ja basillien välillä. Ne ovat hyvin lyhyitä, lähes pallomaisia sauvabakteereita. Esimerkiksi hinkuyskän aiheuttava Bordetella pertussis on kokkobasilli. Muita patogeenisia kokkobasilleja ovat muun muassa Haemophilus influenzae (influenssa), Gardnerella vaginalis, Chlamydia trachomatis (klamydia), Aggregatibacter actinomycetemcomitans, Coxiella burnetii (Q-kuume) ja Haemophilus ducreyi (pehmeä sankkeri). Luokka:Bakteerit
Erfurtin koulusurmat

thumb|Erfurtin Gutenberg-Gymnasium Erfurtin koulusurmat tapahtuivat 26. huhtikuuta 2002, kun 19-vuotias Robert Steinhäuser hyökkäsi aseistettuna Erfurtin Gutenberg-Gymnasiumiin Saksassa. Steinhäuser ampui itsensä ja kuusitoista muuta. Haavoittuneita oli lisäksi seitsemän. Useimmat kuolleet olivat koulun työntekijöitä. Steinhäuser itse oli koulun erotettu entinen opiskelija. Hänen oli onnistunut salata koulusta erottaminen vanhemmiltaan. Ammuskelu Gutenberg-Gymnasiumissa loppui, kun opettaja Rainer Heise sai ampujaan puheyhteyden ja onnistui lukitsemaan tämän tyhjään huoneeseen, jossa ampuja teki itsemurhan. Steinhäuser oli ammuskeluaan varten pukeutunut ninjatyylisesti. Koulusurmien jälkeen koulu suljettiin sen uudistamista varten. Se avattiin uudelleen vasta vuonna 2005. ==Lähteet== == Aiheesta muualla == * Koulun sivut Luokka:Koulusurmat Saksassa Luokka:Vuoden 2002 rikokset Luokka:Erfurtin historia
Tylosaurus

Tylosaurus oli 86,5–75 miljoonaa vuotta sitten Pohjois-Amerikan ja Euroopan merissä elänyt mosasauri. Se kasvoi jopa 15 metriä pitkäksi. Tylosaurukset hengittivät happea samoin kuin maalla elävät liskotkin, eikä niillä ollut kiduksia kuten kaloilla. Niiden yleisintä ravintoa olivat kalat, mustekalat, ammonniitit ja merikilpikonnat. Tylosaurukset sopeutuivat elämään veden alla noin 95 miljoonaa vuotta sitten. == Populaarikulttuurissa == Tylosaurus esiintyy Sea monsters: A Prehistoric Adventure ja Jurassic Park: The Game -peleissä. == Lähteet == Luokka:Merimatelijat Luokka:Liskot
Rod Paige

Roderick Raynor "Rod" Paige (s. 17. kesäkuuta 1933) on yhdysvaltalainen republikaanisen puolueen poliitikko. Hän toimi maansa opetusministerinä vuosina 2001–2005. Häntä edelsi Richard Riley ja seurasi Margaret Spellings. Ennen nousemistaan opetusministeriksi Paige oli toiminut dekaanina Texas Southern Universityssa ja Houston Independent School Districtin koulujen yli- intendenttinä. Hän oli 1960–1970-luvuilla myös Jackson State - ja Texas Southern -yliopistojen jalkapallojoukkueiden päävalmentajana. Paige erosi hallituksesta George W. Bushin ensimmäisen kauden jälkeen.Paige Issues Statement Announcing Resignation == Lähteet == Luokka:George W. Bushin hallituksen jäsenet Luokka:Yhdysvaltain opetusministerit Luokka:Yhdysvaltalaiset amerikkalaisen jalkapallon valmentajat Luokka:Yhdysvaltalaiset republikaanipoliitikot Luokka:Vuonna 1933 syntyneet Luokka:Elävät henkilöt
Harakkakottaraiset

Harakkakottaraiset (Streptocitta) on kottaraisten heimoon kuuluva varpuslintusuku. Harakkakottaraisten sukuun kuuluu BirdLifen mukaan kaksi lajia. == Harakkakottaraisiin kuuluvia lajeja == * Celebesinharakkakottarainen (Streptocitta albicollis) * Sulanharakkakottarainen (Streptocitta albertinae) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Streptocitta Luokka:Kottaraiset
Nils Suomalainen

Nils Suomalainen (s. 26. toukokuuta 1949) on entinen suomalainen jalkapallovalmentaja ja jalkapalloilija. Suomalainen pelasi uransa aikana vuosina 1970–1980 1. divisioonassa ja alemmissa sarjoissa Puotinkylän Valtissa, Hermannin Pallossa ja Helsingin Ponnistuksessa. Lisäksi hänen tilillään on yksi mestaruussarjan ottelu Helsingin Jalkapalloklubissa kaudelta 1969. Pelaajauran jälkeen Suomalainen ryhtyi valmentajaksi. Hän valmensi muun muassa Helsinki Unitedin ja sen edeltäjän, PP-Futiksen, naisten Suomen mestareiksi 1989 ja 1990. Suomalainen toimi myös naisten maajoukkueen päävalmentajana vuosina 1993–1996. == Lähteet == * === Viitteet === Luokka:Suomalaiset jalkapallovalmentajat Luokka:Suomalaiset jalkapalloilijat Luokka:Vuonna 1949 syntyneet Luokka:Elävät henkilöt
Reginald Rose

Reginald Rose (10. joulukuuta 1920 New York City, New York – 19. huhtikuuta 2002 Norwalk, Connecticut) oli yhdysvaltalainen televisio- ja elokuvakäsikirjoittaja. Rose sai vuonna 1954 Emmy-palkinnon Twelve Angry Men -televisiosovituksen käsikirjoituksesta. Hän oli ehdolla Oscarin voittajaksi parhaan sovitetun käsikirjoituksen sarjassa vuonna 1957 elokuvalla Valamiesten ratkaisu (Twelve Angry Men). ==Lähteet== == Aiheesta muualla == * Luokka:Yhdysvaltalaiset elokuvakäsikirjoittajat Luokka:Vuonna 1920 syntyneet Luokka:Vuonna 2002 kuolleet
Torajärvi

Torajärvi voi tarkoittaa seuraavia: * Torajärvi, kylä ja järvi Tammelassa Kanta-Hämeessä Suomessa * Torajärvi, kuivattu järvi Noormarkussa Porissa Satakunnassa Suomessa * Torajärvi, järvi Iissä Pohjois-Pohjanmaalla Suomessa * Torajärvi (), järvi Leningradin alueella Venäjällä entisen Kirvun kunnan alueella Suomen Neuvostoliitolle luovuttamalla alueella Luokka:Järvien täsmennyssivut
Isonkyrön vaakuna

Isonkyrön kunnanvaakuna on saanut aiheensa Isonkyrön vanhan pitäjän sinetistä, joka esittää puunrunkoa vasten pystyynnoussutta karhua. Aihe toistuu vaakunassa ilman olennaisia muutoksia. Vaakunan on suunnitellut Matti Visanti, ja se vahvistettiin käyttöön 7. heinäkuuta 1950. Vaakunan selitys on ”kultakilvessä pystyssä musta karhu, jonka varukset (kieli, hampaat, kynnet) ovat punaiset, pidellen kämmenissään vihreää kuusentyveä”. == Lähteet == * Isokyrö Vaakuna
Jussi-palkinnot 2005

Jussi-gaala 2005 järjestettiin 6. helmikuuta 2005 Helsingissä entisessä Studio 51 -yökerhossa. Tilaisuudessa jaettiin palkinnot vuoden 2004 parhaille elokuville. Gaalan juonsivat Baba Lybeck ja Mikko Silvennoinen. ==Voittajat ja ehdokkaat== Sarja Voittaja Elokuva Muut ehdokkaat Paras elokuva Koirankynnen leikkaaja * Lapsia ja aikuisia – Kuinka niitä tehdään? * Pelikaanimies Paras ohjaus Markku Pölönen Koirankynnen leikkaaja * Aleksi Salmenperä – Lapsia ja aikuisia – Kuinka niitä tehdään? * Aleksi Mäkelä – Vares – yksityisetsivä Paras miespääosa Peter Franzén Koirankynnen leikkaaja * Eero Aho – Juoksuhaudantie * Kari Ketonen – Pelikaanimies Paras naispääosa Outi Mäenpää Kukkia ja sidontaa * Tiina Lymi – Juoksuhaudantie * Minna Haapkylä – Lapsia ja aikuisia – Kuinka niitä tehdään? Paras miessivuosa Kari Väänänen Juoksuhaudantie * Petteri Summanen – Keisarikunta * Samuli Edelmann – Vares – yksityisetsivä Paras naissivuosa Minttu Mustakallio Lapsia ja aikuisia – Kuinka niitä tehdään? * Sanna-Kaisa Palo – Keisarikunta * Tiina Pirhonen – Kukkia ja sidontaa Paras käsikirjoitus Markku Pölönen Koirankynnen leikkaaja * Pekko Pesonen – Lapsia ja aikuisia – Kuinka niitä tehdään? * Auli Mantila – Ystäväni Henry Paras kuvaus Kari Sohlberg Koirankynnen leikkaaja * Pirjo Honkasalo – Melancholian 3 huonetta * Timo Salminen – Pelikaanimies Paras musiikki Sanna Salmenkallio Melancholian 3 huonetta * Timo Hietala – Lapsia ja aikuisia – Kuinka niitä tehdään? * Tommi Viksten – Ystäväni Henry Paras äänisuunnittelu Paul Jyrälä Pelikaanimies * Heikki Innanen – Keisarikunta * Tuomas Klaavo – Kukkia ja sidontaa Paras leikkaus Kimmo Taavila Vares – yksityisetsivä * Samu Heikkilä – Kukkia ja sidontaa * Kimmo Taavila – Lapsia ja aikuisia – Kuinka niitä tehdään? Paras lavastus Jussi Halonen, Samuli Halla ja Petri Neuvonen Pelikaanimies * Minna Santakari – Koirankynnen leikkaaja * Kaisa Mäkinen – Ystäväni Henry Paras puvustus Elina Kolehmainen Keisarikunta * Helena Paavilainen – Kukkia ja sidontaa Paras dokumentti Pirjo Honkasalo Melancholian 3 huonetta * Visa Koiso-Kanttila – Isältä pojalle * Kim Finn – Riot-On! ===Yleisö-Jussi=== Yleisö-Jussin voitti Keisarikunta. ==Lähteet== ==Aiheesta muualla== *IMDb: Jussi Awards: 2005 2005 Luokka:2005
Daniel DiNardo

Daniel Nicholas DiNardo (s. 23. toukokuuta 1949) on katolisen kirkon yhdysvaltalainen pappi. Hänestä tuli kardinaali 24. marraskuuta 2007. DiNardo syntyi Ohiossa ja sai pappisvihkimyksensä Pennsylvaniassa 16. heinäkuuta 1977. Hän on sittemmin toiminut Sioux Cityn hiippakunnan piispana Iowassa (1998–2004) ja Galvestonin–Houstonin arkkihiippakunnan arkkipiispana Texasissa (2006–). == Aiheesta muualla == * Catholic-hierarchy.org: Daniel Nicholas Cardinal DiNardo Luokka:Katoliset arkkipiispat Luokka:Yhdysvaltalaiset kardinaalit Luokka:Vuonna 1949 syntyneet Luokka:Elävät henkilöt
David Zubik

thumb|right|David Zubik David Allen Zubik (s. 4. syyskuuta 1949 Sewickley) on yhdysvaltalainen roomalaiskatolinen piispa. Hänet vihki papiksi Pittsburghin hiippakuntaan Vincent Martin Leonard 3. toukokuuta 1975. Hänet nimitettiin Pittsburghin vihkipiispaksi sekä Jamestownin titulaaripiispaksi 18. helmikuuta 1997, ja piispaksi vihkiminen seurasi 6. huhtikuuta. Pääkonsekraattorina toimi Donald William Wuerl, jota avustivat Nicholas Carmen Dattilo ja Thomas Joseph Tobin.Catholic-Hierarchy.org: Bishop David Allen Zubik Zubik sai 10. lokakuuta 2003 nimityksen Green Bayn piispaksi, jonka virkaan hänet asetettiin 12. joulukuuta. Hänet nimitettiin 18. heinäkuuta 2007 Pittsburghin piispaksi, ja hänet asetettiin uuteen virkaansa 28. syyskuuta. == Lähteet == Luokka:Yhdysvaltalaiset katoliset piispat Luokka:Vuonna 1949 syntyneet Luokka:Elävät henkilöt
George Crum

George "Speck" Crum (1822 – 1914) oli yhdysvaltalainen pikaruokalan kokki, jonka uskotaan keksineen perunalastut vuonna 1853. Uskomuksen mukaan Crum työskenteli Moon’s Lake House -nimisessä ravintolassa Saratoga Springsissä, kun yksi hänen asiakkaistaan valitti perunoidensa olevan liian paksuja. Tästä ärsyyntyneenä Crum olisi leikannut perunat ohuiksi siivuiksi ja paistanut ne, jolloin hän olisi vahingossa tullut keksineeksi perunalastun.https://www.nytimes.com/2009/10/07/dining/07chip.htmlhttps://www.nytimes.com/2010/09/26/magazine/26food-t-000.html == Lähteet == Luokka:Yhdysvaltalaiset kokit Luokka:Vuonna 1822 syntyneet Luokka:Vuonna 1914 kuolleet
Caldarium

pienoiskuva|Caldariumin jäännökset Englannin Bathissa. Lämmin ilma on kulkenut lattian tukipaalujen välisiä kanavia pitkin. Caldarium, (< , ’kuuma’, ’lämmin’, myös calidarium, cella caldaria tai cella coctilium) oli kuumien kylpyjen osasto roomalaisessa kylpylässä. Se oli lämmitetty lattialämmityksen eli hypokaustin avulla ja lämpötila saattoi nousta 60 asteeseen. Siellä oli myös lämminvesiallas. Caldariumista kylpyjät siirtyivät ensin lämpimään tepidariumiin ja sitten viileään frigidariumiin. == Lähteet == == Aiheesta muualla == Luokka:Roomalainen kylpylä
Tablinum

Tablinum oli antiikin Rooman domuksessa sijaitseva isännän työ- ja vastaanottohuone. Roomalaisessa arkkitehtuurissa tablinum (tai tabulinum, sanoista tabula; taulu, kuva) oli huone, joka sijaitsi yleensä atriumin toisella puolella ja oli vastapäätä sisäänkäyntiä. Tablinum avautui takaosastaan peristyleen, jossa oli joko suuri ikkuna tai vain eteinen tai verho. Alun perin se oli talon isännän makuuhuone, mutta myöhemmin siitä tuli talon isännän päätoimisto ja vastaanottohuone. Huoneen seinät oli koristeltu runsaasti freskokuvilla, ja perheen rintakuvat oli aseteltu huoneen molemmille puolille jalustoille. ==Lähteet== Luokka:Antiikin Rooman arkkitehtuuri Luokka:Arkkitehtuurin käsitteet Luokka:Asuinhuoneiston tilat